L'alaquaser Jonatan Catalán guanya un Emmy per 'Wizards', la sèrie d'animació de Guillermo del Toro per a Netflix.
20/08/2021

# L'alaquaser Jonatan Catalán guanya un Emmy per 'Wizards', la sèrie d'animació de Guillermo del Toro per a Netflix.

*   20/08/2021
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=19992

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19992%2F0&title=Ajuntament%20d%27Alaqu%C3%A0s.%20Premsa.L%27alaquaser%20Jonatan%20Catal%C3%A1n%20guanya%20un%20Emmy%20per%20%27Wizards%27%2C%20la%20s%C3%A8rie%20d%27animaci%C3%B3%20de%20Guillermo%20del%20Toro%20per%20a%20Netflix.)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19992/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19992/200820212_Form_4.jpg)](https://www.alaquas.org/ficheros/documentos/2021/2/19992/200820212_Form_10.jpg "<a href='https://www.alaquas.org/ficheros/documentos/2021/2/19992/200820212_Form_10.jpg' target=_blank><i class='fa fa-external-link' aria-hidden='true'></i>.L'alaquaser Jonatan Catalán guanya un Emmy per 'Wizards', la sèrie d'animació de Guillermo del Toro per a Netflix.</a>")

L'Alcalde d'Alaquàs rep a Jonatan Catalán Navarrete per conèixer els seus projectes i donar-li l'enhorabona pel premi.

Els Daytime Emmy Awards els atorga l'Acadèmia Nacional d'Arts i Ciències de la Televisió per reconèixer l'excel·lència en la programació televisiva diürna dels Estats Units, i enguany Jonatan Catalán, director d'art i creador de títols de crèdit, acaba de rebre el prestigiós guardó per haver dissenyat precisament els títols de la sèrie 'Wizards', un projecte en el qual va de la mà del realitzador Guillermo del Toro i que és la tercera part de la trilogia 'Tales of Arcadia', per les que també havia estat nominat els dos anys anteriors.

Jonatan és un apassionat des de xicotet amb l'animació i la fotografia que va començar fa més de 20 anys en el món de l’animació digital de manera autodidacta. Va treballar com a freelance per a més endavant acabar muntant el seu propi estudi d'animació amb dos socis, allí es va encarregar de la direcció d'il·luminació i textures, així com del modelatge d'escenaris. Va treballar amb clients com Disney, Wildbrain, Mattel o Paramount Pictures creant personatges com el Dr. Maxwell amb el seu curtmetratge “The Grandfather of Soul”, que va ser finalista del Siggraph en 2007.

El seu primer projecte important va ser el curtmetratge d’animació Alma, nominat als Goya de 2009. Aquest treball va ser la targeta de presentació per a projectes més ambiciosos amb empreses dels Estats Units.

Ha recalcat que en el mercat americà donen molta importància a aquesta mena de treball i es veu el potencial que hi ha en professionals d'altres països. De fet, ell està treballant a distància des d’Alaquàs. Per tant, la irrupció del teletreball a causa de la pandèmia no li ha suposat cap novetat. «Estic anys amb l'ordinador i barallant-me amb els horaris d'Espanya i els Estats Units», ha afirmat entre rialles.

Ara Jonatan, que ja s’ha fet un lloc en la indústria d’animació dels Estats Units, està ja treballant en el proper projecte amb un altre gegant, Disney, en el que no solament es el director artístic sinó també el supervisor del projecte, i afegeix: «trabajar para Disney es un salto en mi carrera».